Natten til fredag blev mere voldsom, end nætterne i Aalborgs festgade, Jomfru Ane Gade, plejer at være. Vagtchef ved Nordjyllands Politi, Per Jørgensen, fortæller, at hele fem personer blev anholdt for vold, slagsmål og anden gadeuorden. Den mest voldsomme episode fandt sted på Heidis Bierbar, hvor en 21-årig mand slog en 27-årig kvinde tre gange i ansigtet med knytnæveslag, midt på barens dansegulv. Ifølge kvinden, kendte hun ikke manden, og hun ved ikke, hvorfor han pludselig slog hende. Den  21-årige mand vil, når han har sovet rusen ud, blive afhørt, og herefter vil der blive taget stilling til det retslige efterspil.
Natten til torsdag blev ikke mindre end fem personer anholdt i Jomfru Ane Gade i Aalborg.